Detingut un conductor sense carnet després de saltar-se un control i fugir temeràriament - Teleponent
Inici Succesos Detingut un conductor sense carnet després de saltar-se un control i fugir...
Detingut un conductor sense carnet després de saltar-se un control i fugir temeràriament
Un mosso va haver d'esquivar el vehicle per evitar ser envestit pel conductor, que no tenia carnet, a l'N-240
Els Mossos d’Esquadra van detenir diumenge un conductor, de 33 anys i veí de Lleida, després de saltar-se un control policial i fugir conduint de forma temerària a alta velocitat i incorporant-se a cruïlles en contra direcció.
Els fets van tenir lloc poc abans de les nou del matí durant un control que els Mossos havien instal·lat a l’N-240, al terme municipal de Tarrés (Garrigues).
El vehicle, en què també anaven dues persones més, una de les quals menor d’edat, va frenar en un primer moment en acostar-se al control però després va accelerar i un agent va haver de saltar per evitar ser envestit.
Després d’iniciar un seguiment, els mossos van poder aturar el vehicle a l’entrada de la població de Vimbodí (Conca de Barberà).
Article anteriorDetingut un veí de Lleida després de saltar-se un control a l’N-240
Article següentTàrrega tindrà una Festa Major “especial”